ഐആര്എസ്ഡിസിയും പൂട്ടി റെയില്വേ പൂട്ടിയത് സ്റ്റേഷനുകളിലെ വികസന ചുമതലയുള്ള സ്ഥാപനത്തെ ന്യൂഡല്ഹി രാജ്യത്തെ റെയില്വേ സ്റ്റേഷനുകളിലെ വികസനപദ്ധതികളുടെ നിര്വഹണച്ചുമതലയുള്ള ഇന്ത്യന് റെയില്വേ സ്റ്റേഷന്സ് ഡെവലപ്മെന്റ് കോര്പറേഷന് ഐആര്എസ്ഡിസി അടച്ചുപൂട്ടാന് ഉത്തരവായി. റെയില്വേ സമ്ബൂര്ണമായി സ്വകാര്യവല്ക്കരിക്കാന് ലക്ഷ്യമിടുന്ന സഞ്ജീവ് സന്യാല് റിപ്പോര്ട്ട് നടപ്പാക്കുന്നതിന്റെ ഭാഗമായാണ് ഇത്. ഐആര്എസ്ഡിസി കൈകാര്യം ചെയ്യുന്ന സ്റ്റേഷനുകളും പദ്ധതികളും റെയില്വേ സോണുകളെ ഏല്പ്പിക്കാനാണ് ഉത്തരവ്. ഇന്ത്യന് റെയില്വേസ് ഓര്ഗനൈസേഷന് ഫോര് ആള്ട്ടര്നേറ്റ് ഫ്യുവല് കഴിഞ്ഞ മാസം പൂട്ടി. റെയില് ലാന്ഡ് ഡെവലപ്മെന്റ് അതോറിറ്റി ആര്എല്ഡിഎ, റെയില് ഇന്ത്യ ടെക്നിക്കല് ആന്ഡ് ഇക്കണോമിക് സര്വീസസ് റൈറ്റ്സ്, ഇന്ത്യന് റെയില്വേ കണ്സ്ട്രക്ഷന് ഇര്ക്കോണ് എന്നിവയുടെ സംയുക്തസംരംഭമാണ് ഐആര്എസ്ഡിസി. നിലവില് 60 പദ്ധതി നിര്വഹണഘട്ടത്തില്. ഏകദേശം 600 സ്റ്റേഷന്റെ വികസനം ഐആര്എസ്ഡിസി വഴി നടപ്പാക്കാനാണ് മുമ്ബ് തീരുമാനിച്ചത്. സോണുകള്ക്ക് കിട്ടുന്ന സ്റ്റേഷനുകള് സ്വകാര്യവല്ക്കരിക്കാനാണ് നീക്കം. വികസനപദ്ധതി ഏറ്റെടുക്കുന്ന സ്വകാര്യകോര്പറേറ്റുകള്ക്ക് റെയില്വേഭൂമി ദീര്ഘകാലത്തേക്ക് പാട്ടത്തിന് നല്കും. റെയില്വേ വക സ്ഥലം 90 വര്ഷംവരെ പാട്ടത്തിന് നല്കാന് നിയമഭേദഗതി കൊണ്ടുവന്നു.